بیرینچی ییلیده فرات قالقانی حرکاتی
سیاسی تحلیل
بیرینچی ییلیده فرات قالقانی حرکاتی
تورکیه جمهوریتی نینگ چیگره سی نینگ بیر قسمینی ترور تشکیلاتلری نینگ قولیدن تمیزلش اوچون آلیب بارگن فرات قالقانی عملیاتی نینگ اوستیدن بیر ییل اوتدی. بیز هم بو پروگرامده فرات قالقانی عملیاتی و منطقه ده گی وضعیتینی تیکیشیریب چیقه میز.
منه ایندی شو توغریده آتاترک عالی بیلیم یورتی خلق ارا علاقه لر بولیمی اسیستانت لریدن جمیل دوغاچ ایپک نینگ یازووینی تقدیم ایته میز.
تورکیه نینگ جنوبی چیگره سی نینگ بیر قسمینی ترور تشکیلاتلری داعش و پی کاکانینگ قولیدن تمیزلش اوچون 24 اگست 2016 – ییلی آلیب بارگن فرات قالقانی عملیاتی هم داعش گه کتته ضربه وارد قیلدی همده پی کاکانینگ تروریستیک گذرگاهی بیلن آق دینگیزگه چیقیش هوسی برهم اوریلدی. تقریباً 7 آی دوام ایتگن عملیات 29 مارچ 2017 ده ملی خوفسیزلیک کینگشیدن بیریلگن بیر بیانات بیلن اوز نهایه سیگه ییتیب باردی. تورکیه نینگ منطقه ده بو کبی بیر عملیات آلیب باررلیگی بو احتمال نینگ موضوع بحث ایکن لیگی مطرح بولیب بارماقده.
تورک قوراللی کوچلری و آزاد سوریه اردوسی تامانیدن آلیب باریلگن فرات قالقانی عملیاتی 24 اگست 2016 – ییلی تورک قوراللی کوچلری تانک قومندانلیگی نینگ تورکمن منطقه سی الجرابلس گه کیریشی بیلن باشلندی. فرات قالقانی عملیاتی نینگ ایککی ستراتیژیک آماجی بار ایدی. بیرینچیسی داعش نی تورکیه حدودیدن اوزاقلشتیریب، بو ترور تشکیلاتی گه کتته ضربه وارد قیلیش ایدی. ایککینچیسی ایسه پی کاکانی سوریه نینگ شمالیده کنترولی آستیگه آلگن منطقه لرنی بیرلشتیریشی گه مانع بولیش ایدی. عملیات بو ایککی ستراتیژیک جهتیدن موفق بولدی. فرات قالقانی عملیاتی شو شکلده ترور تشکیلاتی داعش گه قرشی آلیب بارگن عملی عملیات عین دمده ایریم ترور تشکیلاتی پی کاکا تامانیدن اشغال ایتیلگن ساحه لرنی بیرلشتیریش مقصدی گه مانع بولدی.
فرات قالقانی بیلن حلب نینگ شمالیده عزیز، الباب، الجرابلس سه رهیده تقریباً 2300 کیلومتر ساحه ترور تشکیلاتلریدن تمیزلندی. تقریباً 4 ییلدن بیری اوروش و ترور تشکیلاتی داعش نینگ باسیمی آستیده گی ملکی حیات نورمال گه اینلدی. فرات قالقانی عملیاتی نینگ ایککینچی مقصدی خوفسیز بیرل منطقه ایجاد ایتیش ایدی. بو منطقه اسد حکومتیدن قاچگن مخالف لرگه و اولکه لریگه قیتیب بارماقچی بولگن تینچ اهالی گه پناهگاه بولردی. بناً فرات قالقانی عملیاتی نینگ عسکری تامانی شو حاضر نهائی بولگن بولسه هم سیاسی و انسانی تامانی دوام ایتماقده. اوتگن زمان جریانیده الجرابلس، چوبانبای، الباب و عزیزده هم عاموی پروژه لر عملی بولدی. منظقه ئگه بیز آلیب بارگن تیکشیروولرده هم کوپ جدی آلغه باریش لرنی کوردیک. بیراق ایریم منطقه لردن کیلگنلرنینگ کوپه ییشی بیلن منطقه ده دموگرافیک بیر معما یوز بیرماقده. تولید امکانیتی محدود بولگن، اقتصادی فعالیتلرنینگ دائیم همکارلیک که ضرورتی بولگن لیگی بیر فضاده کونده لیک حیات نینگ تیزلیک بیلن توزه لیب کیتیشی آسان ایمس. منطقه نینگ وقت گه ضرورتی بار. منطقه تورکیه نینگ همکارلیگی بیلن کوچلی بیر محافظه قیلیش جریانی گه ایگه و خوفسیز بیر منطقه گه اینلدی. بیراق منطقه ده ح-یات نینگ یخشی قیلیش اوچون ییل لب دوام ایته دیگن بیر اقتصاد و عاموی اوزگریش کیره ک.
منطقه ده تورکیه نینگ جدی همکاغرلیگی و سرمایه گذارلیگی بیلن جمعیت توازنی برقرار بولدی. بو وضعیت منطقه ده گی برچه اولکه لرگه مثال تشکیل ایتیشی کیره ک. بیر منطقه ده توقنه شوو نهائی بولگندن کیین او منطقه نی انسانسیزلشتیریش، دموگرافیک ساختارینی زوروانلیک بیلن و بیر سیستم آرقه لی اوزگرتیریش ویا منطقه خلقینی کوچ قیلیش گه مجبور قیلیش ییچیم یولی ایمس دیر. فرات قالقانی عملیاتیده آلیب باریلگن دیک عاموی تدبیرلر یولی بیلن حیات تکرار توزه لیب باره دی. بو معناده امریکا قوشمه ایالتلری نینگ هم روسیه نینگ هم فرات قالقانی عملیاتیدن کوپ نرسه اورگنیشی کیره ک. پی کاکا کنترولیده گی منطقه لرده گی زورانلیک بیلن کوچ ایتتیریش لری فرات قالقانی منطقه سیده عملی بولمه دی. عکسینچه فرات قالقانی منطقه سیگه شو وقت کوچ قیلیب کیلماقده لر.
نتیجه اوله راق تورکیه جمهوریتی 24 اگست 2016 – ییلی داعش گه قرشی کوره شده حساس بیر جریانده مستقیم مداخله قیلیش حرکتی گه قول اوردی و فرات قالقانینی عملی قیلدی. خلق ارا حقوق جهتیدن تورکیه، بیرلشگن ملتلفر کیلیشووی نینگ 51 – ماده سیگه بناً اوز توپراقلریگه قرشی هجوملر عملی قیلگن ترور تشکیلاتی داعش جنگری لریگه قره ته مداخله قیلدی. بناً فرات قالقانی عملیاتی خلق ارا حقوق نقطه نظریدن هم مشروع بیر حرکت دیر. فرات قالقانی حرکاتی تورکیه نینگ مقتدرلیگینی کورستدی. اورته گه گوزه ل بیر نمونه مثال چیقردی. احتیاج بولگن عسکری و ستراتیژیک همکارلیک بیریلگنده آزاد سوریه اردوسی و تورکمنلرنینگ هم داعش گه قرشی کوچلی بیر شریک بولیشی شو بیلن ترور تشکیلاتی نینگ قولیدن تمیزلنگن منطقه لرده گی دموگرافیک ساختارنینگ محافظه ایتیلیشی و بیر ترور تشکیلاتی بیلن ایریم بیر ترور تشکیلاتی کانالی بیلن مجادله قیلیش نینگ بیر مجبوریت بولمه گن لیگی کوریلدی. عین دمده غرب نینگ ارزشلری بیلن سازش قیلووچی، مُدرن بیر گروه بولگن تورکمن لر حمایه قیلینگنده تورکمنلرنینگ داعش نی فکری اوله راق هم مغلوبیت گه اوچره تیشی کوریلدی.
فرات قالقانی عملیاتی بیر نتیجه بولیشدن کوپراق تورکیه و متفق لری نینگ تروریزم گه قرشی کوره شی نینگ ایلک آدیمی اوله راق کوریلیشی ممکن. بناً فرات قالقانی عملیاتی نینگ تورلی اسم و واسطه لر بیلن دوام ایتیشی جالب ایمس. تورکیه اوچون داعش نینگ چیگره دن تمیزلنگن لیگی نینگ سونگره گی جریانده هم حدود همده ایچکی خوفسیزلیگی گه کتته تهدید سوریه ده گی پی کاکا ساختاریدن کیله دی. بو معناده فرات قالقانی عملیاتی نینگ دوام ایته دیگن مرحله لری البته PKK/PYD/YPG نی آماج قرار بیره دی. بو معناده امریکا قوشمه ایالتلری اداره سی نینگ رقه عملیاتیده مشترک ایجاد قیلگن پی کاکاگه قورال تأمین ایتیش قراری نینگ آلیشی و شمال تامانده تورکیه بیلن پی کاکانینگ توقنه شوویگه مانع بولیش گه حرکت قیلیشی، تورکیه بیلن امریکا قوشمه ایالتلری نینگ مناسبتلریده گی اینگ بویوک معمانی تشکیل ایتیش گه دوام ایته دی.
prs_Arab prs_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab